দেশে ভোট হতে হবে: খালেদা জিয়া | BreakingNews.com.bd
English
ঢাকা, শুক্রবার, ২৮ জুলাই ২০১৭, ১১:৪২ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
শিরোনাম:
আ.লীগে পাতি নেতার জায়গা নেই: কাদের
সরকারের মিথ্যাচার অশুভ পরিকল্পনার অংশ: রিজভী
নওয়াজ শরীফকে অযোগ্য ঘোষণা পাক সুপ্রিম কোর্টের
নাইজেরিয়ায় বোকো হারামের হামলায় নিহত ৪০
দেশে ভোট হতে হবে: খালেদা জিয়া
স্টাফ করেসপন্ডেন্ট,
ব্রেকিংনিউজ.কম.বিডি
প্রকাশিত : মঙ্গলবার, ১৩ জুন ২০১৭, ০৮:৪৬
অঅ-অ+
ঢাকা: দেশের সব রাজনৈতিক দলের অংশগ্রহণে একটি অবাধ,সুষ্ঠু ও গ্রহণযোগ্য জাতীয় নির্বাচনের জন্য আবারও দল নিরপেক্ষ নির্বাচনকালীন সরকারের দাবি জানিয়েছেন বিএনপি চেয়ারপারসন বেগম খালেদা জিয়া।
তিনি বলেছেন, ‘সব রাজনৈতিক দল যাতে ভোটে অংশগ্রহণ করতে পারে, সেজন্য পরিবেশ তৈরি করতে হবে। আর সব মানুষ যাতে কেন্দ্রে গিয়ে ভোট দিতে পারেন, সেই ব্যবস্থা রাখতে হবে। সেই ব্যবস্থা রাখার জন্য প্রয়োজন একটি নির্বাচনকালীন সরকার। যে সরকার নির্বাচন কমিশনকে সব ধরনের সাহায্য সহযোগিতা করতে পারবে।’
মঙ্গলবার (১৩ জুন) গুলশানের ইমানুয়েলস কনভেনশন সেন্টারে ২০ দলীয় জোটের শরিক লেবার পার্টি আয়োজিত ইফতার মাহফিলে অংশ নিয়ে তিনি এ কথা বলেন।

দেশে সাধারণ মানুষের কোনও দাম নেই মন্তব্য করে বিএনপি চেয়ারপারসন বলেন, ‘নির্বাচনে জেতা যাদের নিয়ে সম্ভব, যারা তাদের জিতিয়ে দিতে পারবেন, তাদের জন্য কাজ করছে সরকার। সাধারণ মানুষের এখানে কোনও দাম নেই। সেজন্য আমাদের দাবি দেশে ভোট হতে হবে, গত ১০ বছর দেশে ভোট হয়নি।’
তিনি বলেন, ‘এই সরকার সাধারণ মানুষের কথা চিন্তাও করে না। তারা জানে তাদের ক্ষমতায় থাকতে হবে। ক্ষমতায় থাকতে তারা কতগুলো কৌশল ঠিক করেছে। যাদেরকে হাতে রাখা দরকার তাদেরকে অবাধ সুযোগ দিচ্ছে। বলছে- নিজেরা করো। প্রয়োজনে সেখানে যে সাহায্য-সহযোগিতা দরকার সেটি তারা করে দিচ্ছে।’
শেখ হাসিনা জনগণের ভোটে নির্বাচিত হতে চান না মন্তব্য করে খালেদা জিয়া বলেন, ‘তাদের প্রক্রিয়া ভিন্ন। তারা জনগণের ভোটে নির্বাচিত হতে চায় না। সেজন্য আজকে জনগণের এতো দুঃখ-দুর্দশা। অথচ তাদের কিন্তু কোনও চিন্তা নেই।’
‘নিজেরা ভালো আছে, খাচ্ছে, আরো যতটুক রিলিফ আছে রিলিফ চুরি করছে, লুটপাট করছে, ব্যাংকের টাকা নিচ্ছে। এবার বাজেটে যত রকমের কর বসিয়েছে, ভ্যাট বসিয়েছে এমনকি মুদির দোকানেও ভ্যাট বসিয়েছে। তাহলে সাধারণ মানুষ কোথায় যাবে’-প্রশ্ন রাখেন খালেদা জিয়া।
ক্ষোভ প্রকাশ করে বিএনপি চেয়ারপারসন বলেন, ‘ যুদ্ধ করে দেশ স্বাধীন করেছিলাম কি দেশের এই অবস্থা দেখতে? এক পরিবার সমস্ত কিছু দখল করে নেবে। কেউ গণভবন দখল করে নেবে, অমুক বাড়ি দখল করবে, তমুক করবে। তাদের সব নিরাপত্তা দিতে হবে। শুধু তারাই নিরাপত্তা পাবে, সাধারণ মানুষের কোনও নিরাপত্তা নেই।’
বেগম জিয়া বলেন, ‘গুম-খুন হচ্ছে, যাকে তাকে গুম করে নিয়ে যাচ্ছে। আজকে মানুষ পরিবর্তন চায়, এদেশের মানুষ আজকে জালেমদের কাছ থেকে মুক্তি চায়।’ এজন্য সকলকে ঐক্যবদ্ধ হওয়ার আহবানও জানান তিনি।
মঞ্চে  লেবার পার্টির চেয়ারম্যান মোস্তাফিজুর রহমান ইরান, মহাসচিব হামদুল্লাহ আল মেহেদি, ঢাকা বিশ্ববিদ্যালয়ের সাবেক উপাচার্য অধ্যাপক এমাজউদ্দিন আহমেদ, আমার দেশ পত্রিকার ভারপ্রাপ্ত সম্পাদক মাহমুদুর রহমান, অর্থনীতিবিদ অধ্যাপক মাহবুবউল্লাহসহ জোট নেতাদের নিয়ে ইফতার করেন খালেদা জিয়া।
ইফতারে অন্যান্যের মধ্যে উপস্থিত ছিলেন এলডিপির চেয়ারম্যান অলি আহমেদ, কল্যাণ পার্টির সৈয়দ মুহাম্মদ ইব্রাহিম, জাতীয় পার্টির (কাজী জাফর) মোস্তফা জামাল হায়দার,  জামায়াতের মাওলানা আবদুল হালিম, জাগপার রেহানা প্রধান, এনডিপির ফরিদুজ্জামান ফরহাদ,  এনডিপির  খোন্দকার গোলাম মূর্তজা, মুসলিম লীগের এএইচএম কামরুজ্জামান খান, ন্যাপ-ভাসানীর আজহারুল ইসলাম, ন্যাপের গোলাম মোস্তফা ভুঁইয়া, বিজেপির আবদুল মতিন সউদ, পিপলস লীগের সৈয়দ মাহবুব হোসেন, খেলাফত মজলিশের শেখ গোলাম আজগর প্রমুখ।
লেবার পার্টির কেন্দ্রীয় নেতা ফরিদউদ্দিন, ফারুক রহমান, এমদাদুল হক চৌধুরী, আমিনুল ইসলাম রাজু, মাহবুবুর রহমান, শামসুদ্দিন পারভেজ, উম্মে হাবিবা রহমান, মহসিন ভুঁইয়া, আবদুর রাজ্জাক রাজু, আহসান হাবিব ইমরোজ, শামিমা চৌধুরী, আনোয়ার হোসেন, আবদুল্লাহ আল মামুন, আমিনুল ইসলাম, এসএম ইউসুফসহ ইফতারে ছিলেন।
এছাড়া বিএনপির ভাইস চেয়ারম্যান সেলিমা রহমান, শাহজাহান ওমর, মীর মো. নাসির, খন্দকার মাহবুব হোসেন, জয়নাল আবেদীন, রুহুল আলম চৌধুরী, আহমেদ আজম খান, চেয়ারপারসনের উপদেষ্টা কাউন্সিলের সদস্য আবদুস সালাম, হাবিবুর রহমান হাবিব, কেন্দ্রীয় নেতা সৈয়দ মোয়াজ্জেম হোসেন আলাল, তাবিথ আউয়াল, রফিক শিকদার, ঢাকা বিশ্ববিদ্যালয়ের অধ্যাপক আফম ইউসুফ হায়দার ইফতারে অংশ নেন।
ব্রেকিংনিউজ/এম/এনএআর
রাজনীতি
‘ইসি আ.লীগকে ক্ষমতায় আনার রোডম্যাপ দিয়েছে’
আ.লীগে পাতি নেতার জায়গা নেই: কাদের
‘সহায়ক সরকারের অধীনে নির্বাচন দিতে হবে’
সরকারের মিথ্যাচার অশুভ পরিকল্পনার অংশ: রিজভী
বিএনপির আন্দোলন নির্বাসনে চলে গেছে: কাদের
লন্ডনে বসে নির্বাচন বানচালের ষড়যন্ত্র করছে বিএনপি: নাসিম
রংপুর বিভাগে বিএনপির সম্ভাব্য প্রার্থী
পুলিশের বাধায় যুবদলের বিক্ষোভ মিছিল পণ্ড
হয় লড়ো না হয় মরো : তরিকুল
জনতার মঞ্চের সিইসি দিয়ে নির্বাচন হবে না : রিজভী
‘মতামতের ভিত্তিতেই হবে সহায়ক সরকারের রূপরেখা’
গণতান্ত্রিক শক্তির ঐক্যের বিকল্প নাই : জেবেল রহমান
নির্বাচনে সহায়ক সরকার থাকবে: কাদের
‘খালেদার লন্ডন সফরে সরকারের ঘুম হারাম’
সিলেট বিভাগে বিএনপির সম্ভাব্য প্রার্থী
বিএনপি একনায়কতন্ত্রে বিশ্বাস করে না: ফখরুল
নির্বাচন ভন্ডুল করতে চায় বিএনপি: নাসিম
টুকুর বিরুদ্ধে মামলা: বৃহস্পতিবার সারা দেশে যুবদলের বিক্ষোভ
খালেদা জিয়াকে গ্রেফতারের দাবি হাছানের
‘দেশে গণতন্ত্র প্রতিষ্ঠায় খালেদার লন্ডন সফর’
সর্বশেষ খবর
৩য় বাংলাদেশ জুনিয়র সায়েন্স অলিম্পিয়াড শুরু
অনুশীলনে মারামারিতে জড়ালেন নেইমার
ডিবি কার্যালয়ে জঙ্গি আসলাম
শচীনকে টপকে গেলেন কোহলি
যে টিভি চ্যানেলে এল ক্লাসিকো দেখতে পাবেন
সীতাকুণ্ডে ফের অসুস্থ ১১ শিশু
সংসার ভাঙছে হামেসের
অনুশীলনে ফিরেছেন রামোস
মুক্তামণিকে দেখে আঁতকে উঠলেন চিকিৎসকরা
সোমবার আদালতে হাজিরা দেবেন রোনালদো
সর্বাধিক পঠিত
​গুলশান হামলার আরেক পরিকল্পনাকারী গ্রেফতার
বিল গেটসকে টপকে শীর্ষ ধনী বেজোস!
পাকিস্তানের প্রধানমন্ত্রী নওয়াজ শরীফের পদত্যাগ
মেজর জিয়াউদ্দিন আর নেই
‘নতুন করে নিষেধাজ্ঞা আরোপ করলে তার জবাব দিবে রাশিয়া’
আশুলিয়ায় বাসের ভেতর হাত-পা বাঁধা লাশ
‘সহায়ক সরকারের অধীনে নির্বাচন দিতে হবে’
ঢামেকে একই ছাদের নিচে মিলবে সব চিকিৎসা
নওয়াজ শরীফকে অযোগ্য ঘোষণা পাক সুপ্রিম কোর্টের
‘সেরা বাঙালি’র জন্য কলকাতা যাচ্ছেন মাশরাফি
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved